La Conselleria d'Educació activa el web on tramitar l'admissió telemàtica del pròxim curs des de casa
26 de maig 2020

![](/media/ncqfzyck/47c_teletramitacion.jpg)  
  

La Conselleria d'Educació, Cultura i Esport ha creat el web [telematricula.es](https://portal.edu.gva.es/telematricula/) per a fer l'admissió escolar telemàtica per al pròxim curs 2020-2021 a qualsevol etapa educativa de manera ràpida i senzilla. Les famílies únicament necessiten tindre a mà el DNI o NIE per a obtindre la clau d'admissió necessària per a fer esta tramitació que es farà, majoritàriament, a través d'Internet.

El web telematricula.es naix amb l'objectiu d'afavorir que la gran majoria de la població que ha d'efectuar este tràmit puga fer-lo des de casa i que no es desplace a cap centre educatiu. Este procediment és sobretot important per a aquelles famílies que escolaritzen per primera vegada a fills i filles en aules de 2 anys gratuïtes i en Infantil de 3 anys, així com per a aquells estudiants que inicien un cicle formatiu d'FP o volen cursar 1r de Batxillerat. En la resta d'etapes educatives les famílies utilitzen este procediment en menor mesura, ja que només s'ha d'utilitzar per a canviar els fills i filles de centre educatiu per raons com, per exemple, el canvi de residència d'una població a una altra.

Des de l'Ajuntament de Sagunt es recorda que el procés d'admissió en Infantil i Primària es farà del 8 al 16 de juny i en la resta d'etapes del 17 al 25 de juny. En el web telematricula.es hi ha diferents finestres que estaran actives per a cada moment del calendari d'escolarització. És per això que ara ja es pot consultar la informació bàsica sobre el procediment en l'apartat de preguntes freqüents.

No obstant això, per a iniciar la tramitació el que cal fer és obtindre la 'clau d'admissió' en una finestra específica que es podrà generar a partir del 8 de juny en Infantil i Primària, no abans; i a partir del 17 de juny en la resta d'etapes educatives. Mes informació en [el web de la Conselleria d'Educació, Cultura i Esport](http://www.ceice.gva.es/va/inicio/area_de_prensa/not_detalle_area_prensa?id=859477).​

*   [](http://www.facebook.com/sharer.php?u=https://aytosagunto.es/va/actualitat/la-conselleria-d-educacio-activa-el-web-on-tramitar-l-admissio-telematica-del-proxim-curs-des-de-casa/ "Facebook")
*   [](http://twitter.com/share?url=https://aytosagunto.es/va/actualitat/la-conselleria-d-educacio-activa-el-web-on-tramitar-l-admissio-telematica-del-proxim-curs-des-de-casa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-conselleria-d-educacio-activa-el-web-on-tramitar-l-admissio-telematica-del-proxim-curs-des-de-casa/ "Linked In")
*   [](mailto:?body=https://aytosagunto.es/va/actualitat/la-conselleria-d-educacio-activa-el-web-on-tramitar-l-admissio-telematica-del-proxim-curs-des-de-casa/)